
Cylch 2 Ymchwilio i'r Dysgu: Beth Sut a Pham Ydw i'n Addysgu (ECAD5010C)


Dylunio a chynnal astudiaeth ymchwil ar raddfa fach, a gwerthuso’n feirniadol effaith ofer ymchwil a ddewiswyd, a’r data, ar y dysgwr ac ar eich ymarfer proffesiynol.

Cyflwyniad
Yn yr aseiniad yma byddaf yn trafod astudiaeth ymchwil a gynhaliwyd ar raddfa fechan. Canolbwyntir ar Asesu ar gyfer Dysgu (AagD) gan ffocysu ar yr elfen Ansawdd Cwestiynu o fewn yr aseiniad. Dewiswyd AagD am yr aseiniad hwn fel y prif ffocws gan ei bod yn greiddiol o fewn y fframwaith Cwricwlwm i Gymru (Llywodraeth Cymru, 2020) ac yn faes o bwysigrwydd cynyddol i addysg ysgolion cynradd. Dywed Cwricwlwm i Gymru bod asesu yn chwarae rhan holl bwysig i allu sicrhau bod pob disgybl yn cael ei chefnogi a’i herio (Addysg Cymru, 2020). Bydd ffocysu ar AagD, ac yn benodol ar gwestiynu, yn fy helpu i wella fy arfer proffesiynol trwy fy nysgu sut mae asesu yn gallu cefnogi pob disgybl o fewn y dosbarth a sut mae staff yn ei ddefnyddio heddiw wrth addysgu. Penderfynwyd canolbwyntio ar yr elfen ansawdd cwestiynu er mwyn canfod barn staff am ddefnyddio cwestiynu, pa strategaethau cwestiynu oedd fwyaf effeithiol yn eu barn nhw, ac effaith y ffyrdd hyn o AagD ar y dysgwyr o fewn y dosbarth. Ein cwestiwn ymchwil oedd 'Beth yw barn athrawon am ddefnyddio cwestiynu fel strategaeth Asesu ar gyfer Dysgu?’ Wrth glywed sut mae’r staff yn mynd ati i ddefnyddio'r arfer o gwestiynu o fewn y dosbarth, a sut fath o ymateb roedden nhw yn ei dderbyn gan y disgyblion, gallaf ddefnyddio’r strategaethau o fewn fy nosbarth fy hun yn y dyfodol a helpu i mi ddatblygu fy ymarfer proffesiynol. Rhagdybiaf y bydd mwyafrif o staff o blaid defnyddio cwestiynu fel strategaeth AagD ac yn ei ddefnyddio yn gyson yn y dosbarth gan fod cwestiynu yn un o flaenoriaethau Llywodraeth Cymru ac mae yna bwyslais mawr ar ddisgyblion yn meddwl yn weithredol am atebion i gwestiynau pen agored. “Cwestiynu yw’r grym y tu ôl i ddatblygu meddwl ac asesu ar gyfer dysgu yn yr ystafell ddosbarth” (Llywodraeth Cymru, 2010, tud. 16). Ar gyfer dylunio’r fethodoleg, defnyddiwyd yr agwedd ymchwil ‘Mosaig’ (Clark, 2005). Defnyddiwyd y dulliau ymchwilio, cyfweliad a holiadur i gasglu data ansoddol a meintiol ar gyfer yr ymchwil. Yn gyntaf, byddaf yn trafod adolygiad llenyddiaeth, yna’r fethodoleg lle canolbwyntir ar y dulliau ymchwil a phwysigrwydd moeseg wrth gynnal ymchwil. Byddaf yn trafod y canlyniadau a llunio casgliadau cyn diweddu drwy nodi’r argymhellion.
Adolygiad Llenyddiaeth 
Bwriedir trafod beth sydd wedi cael ei ddweud ar AagD yn y rhan yma gan gyfeirio at lenyddiaeth yn canolbwyntio ar gwestiynu fel modd o AagD, ac yna llunio casgliadau. Proses asesu yw casglu gwybodaeth am gyrhaeddiad a chyflawniad plentyn wrth ddatblygu eu gwybodaeth a sgiliau. Yn gyffredinol, gellir nodi bod dau fath o asesu sef asesu crynodol ac asesu ffurfiannol. Cyfeirir at asesu crynodol fel asesiad a defnyddir i edrych dros yr hyn a ddysgwyd. Cynhelir ar ôl cwblhau pwnc neu uned ac yn aml mae'n cyfrannu at raddio ac asesu cymhwyster (Jones, 2005). I’r gwrthwyneb mae asesu ffurfiannol (AagD) a ddefnyddiwyd i lywio'r hyn y gellir ei wneud i gefnogi dysgu (Black & Wiliam, 1988). Medd Wiliam (2015) ei bod yn ymwneud â defnyddio gwybodaeth i addasu’ch addysgu ac addasu gwaith y myfyrwyr i roi'r dysgu yn ôl ar y trywydd cywir. Er hyn tynna Coe, et al (2014) sylw at y ffaith nid yw adborth ffurfiannol byth yn cael ei wahanu’n llwyr oddi wrth ddyfarniadau crynodol. Honna rhai bod yr athrawon sy'n defnyddio'r dulliau a thechnegau asesu ffurfiannol yn well ac yn barod i gwrdd ag anghenion amrywiol y dysgwyr (Centre for Educational Research and Innovation, 2008). Cefnogir hyn gan Wiliam (2020) pan ddywed bod rhoi sylw i asesiad ffurfiannol o fewn ystafell ddosbarth yn gwneud mwy o wahaniaeth i gyflawniad myfyrwyr nag unrhyw beth arall y gallem ei wneud. Pwysleisir Donaldson (2015) ei fod yn bwysig ac yn rhan annatod a naturiol o’r broses addysgu ac nid yn elfen a ychwanegir. AagD yw'r broses o geisio dehongli a thystiolaeth i'w defnyddio gan ddysgwyr a'u hathrawon, i benderfynu ble mae angen mynd nesaf, a sut orau i'w cael yno (Grŵp Diwygio Asesu, 2002). Hysbysir Aagd y dysgwyr o'u cynnydd a'i helpu i gymryd y camau angenrheidiol sydd angen arnynt i wella eu perfformiad (Jones, 2005). Honna Black a Wiliam (1988) y gellir rhannu strategaethau AagD i bedair elfen sef rhannu meini prawf gyda disgyblion, ansawdd cwestiynau/ansawdd y siarad, defnydd o adborth safonol, hunan asesu ac asesu cymheiriaid. Datgelir rhain y dysgwr i ddeall, ac i helpu dysgwyr gwella eu sgiliau yn raddol (Centre for Educational Research and Innovation, 2008). 
 
Fel y cyfeiriwyd eisoes, penderfynwyd ffocysu’r astudiaeth ymchwil ar ddull cwestiynu o fewn AagD. Mynega rhai bod cwestiynu yn ffordd gyflym a phwysig o ddarganfod beth mae'ch dysgwr yn ei ddeall am bwnc (Cambridge International Education Teaching Team, d.a). Yn yr un modd medd eraill bod gwersi sy'n ymgorffori cwestiynau yn fwy effeithiol wrth godi cyrhaeddiad (Llywodraeth Cymru, 2010). Rhydd Coe, et al. (2020) ddadansoddiad manwl ar AagD a dywed bod cwestiynu da yn hyrwyddo meddwl myfyrwyr yn ddwfn a helpir i gysylltu ag ymhelaethu syniadau. Defnyddir rhai cwestiynu fel rhan o ddeialog lle mae myfyrwyr yn cael ei ymestyn i wneud eu gorau. Term sy’n disgrifio siarad parhaus rhwng athrawon a dysgwyr yw ‘dysgu deialog’, ac yn ôl rhai yn arwain at ddysgu effeithiol (Jones, 2005). Dywed Jones (2005) ’’it is not how well the teacher has performed, but the reaction of the learners that matters” (Jones, 2005, tud 10). Esbonia Jones (2005) bod dysgwyr yn buddio yn fawr ar yr arddull yma o AagD. Nododd bod cwestiynu yn un o'r dulliau mwyaf cyffredin o wirio dealltwriaeth dysgwyr a'i fod yn ffordd dda o ddatblygu dull rhyngweithiol o gyfathrebu. Awgryma Coe, et al. (2020) dylai athrawon cwestiynu i hyrwyddo meddwl ei disgyblion ac i'w asesu. Cred ei fod yn offeryn i hyrwyddo meddwl yn ddyfnach. Dau brif fath o gwestiwn sydd, cwestiwn caeedig a chwestiwn agored. Gofyn am ateb byr yw cwestiwn caeedig er enghraifft ateb gyda ffaith benodol. Ar gyfartaled dim ond 0.9 eiliad y mae athrawon yn aros ar ôl gofyn cwestiwn cyn cymryd ateb gan ddysgwr (Cambridge International Education Teaching Trust Team, d.a). Cyflwyna Rowe (1986) bod cynyddu ‘amser aros’ i dair eiliad yn gwella ansawdd yr atebion. Eglura ei bod yn ymddangos bod cwestiynu ar gyflymder cyflym yn ddyfais ar gyfer cadw rheolaeth ar ymddygiad. Nodir bod hyn yn atal y math o feddwl y mae athrawon yn ceisio ei annog a gall hefyd gynyddu'r angen i ddadleoli (Rowe, 1986). Awgryma tystiolaeth ddiweddar gall cwestiynu helpu i gynyddu ‘amser aros’ a sicrhau bod y dosbarth cyfan yn cymryd rhan weithredol, wrth ofyn i'r dysgwyr ysgrifennu'r ateb i gwestiwn caeedig ar ddarn o bapur a'i ddal i fyny. Gellir hyn rhoi adborth i'r athro ar unwaith ynghylch pwy sy'n deall a pwy sydd ddim (Cambridge International Education Teaching Trust Team, d.a). Ar gyfer atebion agored yn aml mae angen atebion hirach ac efallai ateb a fydd yn cynnwys barn. Caniateir cwestiynau agored i ddysgwyr geisio ateb y cwestiwn trwy fod yn rhan o drafodaeth.
Down i'r casgliad bod asesu ffurfiannol a crynodol yn rhan bwysig o fewn AagD yn enwedig asesu ffurfiannol. Wrth edrych ar safbwyntiau ac ymchwiliadau eraill dysgwn fod strategaeth cwestiynu ar AagD yn holl bwysig o fewn addysgu yn y dosbarth a bod nifer o fuddion. Mynega Donaldson(2015) bod dull AagD yn galluogi ymarferwyr i ddeall effeithiolrwydd y dysgu ac ystyried pwysigrwydd rhoi adborth rheolaidd ac ystyrlon ac addasu addysgu a deunyddiau i gwrdd ag anghenion yr unigolion. Ystyriwyd gan rhai addysgwyr bod AagD effeithiol yn rhywbeth hanfodol o fewn byd addysg wrth godi safonau'r dysgwyr (Estyn, 2018).
Methodoleg 
Bwriedir trafod y fethodoleg ac egwyddorion moeseg yn yr adran hon. Mabwysiadwyd yr agwedd Fosaig ar gyfer dyluniad i’r fethodoleg ar gyfer yr astudiaeth ymchwil a defnyddiwyd cyfweliad a holiadur fel yr offer ymchwil. Y syniad tu ôl i'r dull Mosaig yw bod ymchwilwyr yn casglu data trwy ddefnyddio ystod eang o ddulliau er mwyn clywed llais y cyfranogwyr, er enghraifft cyfweliad. Cynrychiolir y dull Mosaig fel proses o ddod ynghyd gwahanol safbwyntiau er mwyn creu delwedd o fyd plentyn (Clark a Moss 2011). Ysbrydolwyd yr Agwedd Fosaig gan safbwyntiau damcaniaethol a archwiliwyd yn ysgolion meithrin Reggio Emilia (Clark, 2011). Gan nad oedd modd ymchwilio llais y plentyn, penderfynwyd mabwysiadu’r agwedd Fosaig drwy ymchwilio llais y plentyn drwy gynnal cyfweliad gyda’r athrawon. Parhaom ni i ddefnyddio'r agwedd fosaig i ganiatáu llais y cyfranogwr am fod ei atebion yn brofiadau.
Mae i bob un offer ymchwil ei fanteision a’i anfanteision. Defnyddiom ni cyfweliad a helpir ni gael data o ansawdd da a chaniatáu i ni gael ymateb manwl i'm cwestiwn ymchwil. Fel techneg i gasglu data gellir helpu i ni farnu’r data o ansawdd cyfoethog oherwydd ei ddibynadwyedd ai ddilysrwydd. Cefnogir hyn gan Mangal (2013) pan ddywed, “interview can provide all the cherished fruits of a good conversation or communication.” (Mangal, 2013, tud 370). Ystyria rhai cyfweliad fel yr offer ymchwil mwyaf effeithiol wrth gael ymateb manwl a heria bod yn annhebygol cael ei chyflawni trwy unrhyw fodd arall. Yn yr un modd noda Punch (2009) gellir cyfweliad fod yn fwy craff na dulliau eraill. Fodd bynnag, ystyriwyd ein profiadau a’n hadnoddau yn gyfyngedig oherwydd canllawiau’r Llywodraeth oedd mewn lle ar y Coronafeirws. Ataliodd hyn ni gyfweld wyneb yn wyneb gyda’r athrawes. Er hyn, galluogodd ‘Teams’ i ni weld y cyfranogwr a chaniateir i ni asesu iaith corff, mynegiant wyneb a thon ei llais. 
Wrth drafod am bwnc sydd o ddiddordeb galluogir cyfweliad i'r cyfranogwyr i siarad am eu profiadau eu hunain (Punch, 2009). Caniateir cyflwyniad i'r cyfranogwr ymhelaethu ar faes sydd o ddiddordeb iddyn nhw sydd yn gwneud ein hymchwil yn fwy dibynadwy. Fodd bynnag, ystyriwyd yn anfantais, wrth i'r cyfranogwr fynd oddi wrth y prif gwestiwn a ofynnwyd. Atgyfnerthir hyn gan Punch (2009) pan ddywed bod hyn yn un perygl posib a gall y cyfranogwr arwain y cyfweliad i ‘cyfeiriadau digroeso’. Esbonia bod angen i'r ymchwilydd fod yn barod i arwain y cyfranogwr yn ôl i'r amserlen wreiddiol y cyfweliad. Caniatawyd i ni recordio'r cyfweliad, er hyn wrth edrych nôl roedd rhannau wedi torri allan oherwydd anawsterau technegol. Galluogir cwrdd wyneb i ni nodi atebion cliriach y cyfwelydd am fod technoleg ddim bob amser yn ddibynadwy. Nodir Mangal (2013) bod cyfweliad yn ddyfais gyfathrebu dda sydd i'r gwrthwyneb o ddefnyddio’r offer ymchwil holiadur gan nad ydych yn cyfarfod na thrafod atebion y cyfranogwyr. Yn dilyn y cyfweliad aethom ati i'w drawsgrifio. Defnyddiom y recordiad a oedd yn broses hir ond daeth yn fuddiol iawn i ni wrth wneud ein hymchwil. Gwnaethom ni i'w codio o dan gryfderau, heriau a strategaethau cwestiynu.  Penderfynwyd defnyddio holiadur fel dull ymchwilio hefyd, er mwyn cael gorolwg cyflym o farn athrawon ar ddefnyddio cwestiynu fel strategaeth AagD. Fodd bynnag, nid oes cyfle i'w gael i ehangu nac egluro'r atebion a rhoddwyd gan y cyfranogwr (Punch, 2009). Cyfyngiad a chodwyd yw ymatebion isel gan nad oedd nifer fawr wedi ymgymryd â'r holiadur. Gwelir Kotzab, et al. (2005) bod defnyddio holiadur yn anfantais wrth ymchwilio. Mynega Punch (2009) bod y gyfradd ymateb o holiaduron yn wael iawn a fyddai hyn yn cael effaith ddifrodol ar ddibynadwyedd yr ymchwil. Cytuna Cohen, Manion a Morrison (2007) pan nodant fod canran ymatebion holiaduron fel arfer yn isel. Wedi dweud hyn, yn ôl Cargan (2007) caniateir holiadur fel dull ymchwilio i ni fod yn hyblyg wrth i ni allu gofyn llawer o gwestiynau ar un pwnc penodol. Manteision yr holiadur dros gyfweliadau yw bod nhw'n tueddu i fod yn fwy dibynadwy gan ei bod yn anhysbys ac mae'n annog mwy o onestrwydd (Cohen, Manion a Morrison, 2007). Yn ychwanegol i hyn, casglir holiaduron gwybodaeth ffeithiol yn ogystal â barn yr ymatebwyr ynghylch y pwnc. (Mangal,2013). Awgrymir hyn y gellir darparu mewnwelediadau dyfnach ac yn ôl Mangal (2013) mae'n offer ymchwil sydd yn rhoi mwy o gyfle i ymatebwyr darparu’r wybodaeth yn ffyrdd eu hunan trwy fwynhau rhyddid llawn i wneud. 
Defnyddiwyd dull pragmatig wrth ymchwilio gan ei fod yn synhwyrol a realistig wrth fynd ati i gasglu gwybodaeth. Cynhaliwyd yr astudiaeth ymchwil mewn ysgol drefol a oedd yn darparu addysg i ddisgyblion rhwng 3 ac 19 mlwydd oed gyda 107 o ddisgyblion (Estyn, 2017). Penderfynwyd cynnal cyfweliad gan ddefnyddio cwestiynau mwy penagored, er mwyn gael trafodaeth gyda’r athrawes yn hytrach na chael strwythur cwestiwn ac ateb syml (Gweler Atodiad 3 am gopi o’r cwestiynau cyfweliad). Cynhaliwyd y cyfweliad ar-lein gan ddefnyddio ‘Microsoft Teams a lluniwyd yr holiadur ar- lein trwy ddefnyddio ‘Microsoft Forms’. Dosbarthwyd yr holiaduron trwy ddefnyddio dolen gyswllt (Gweler copi o’r holiadur yn Atodiad 4) Dosbarthwyd yr holiaduron i'r cyfranogwr a gofynnwyd iddynt ddosbarthu i weddill staff yr ysgol. Credir y byddai hyn wedi creu cyfuniad o ddata ansoddol a meintiol wrth gael ymateb gan athrawon o bob rhan o’r ysgol.
Ystyriwyd yn ofalus y materion moesegol wrth ddylunio’r ymchwiliad gan ddilyn canllawiau BERA a’r Brifysgol. Nodir canllawiau BERA (2018) dylai ymchwilwyr wneud popeth o fewn eu gallu i sicrhau bod yr holl ddarpar gyfranogwyr yn deall beth sy'n rhan o’r astudiaeth. Sicrhaom ni hyn mewn modd moesegol trwy ofyn am ganiatâd gwirfoddol gwybodus gan y cyfranogwr trwy lythyr (Gweler Atodiad 2 am gopi o’r Llythyr Caniatâd). Parhaom ni fel grŵp i fod yn sensitif ac yn agored i'r syniad y gall y cyfranogwr dymuno tynnu eu caniatâd yn ôl ar unrhyw adeg. Nodir ar ddechrau'r holiadur bod eu cyfranogiad yn gwbl wirfoddol a gallent dynnu nôl ar unrhyw adeg (Gweler Atodiad 4). Darparir yr holiadur sicrwydd diogelwch a chyfrinachedd. Gellir ymatebydd fynegi ei farn yn rhydd neu ddarparu unrhyw wybodaeth heb ddatgelu ei hunaniaeth i'r ymchwilydd (Mangal, 2013). Sicrhaom ni yn ystod y cyfweliad bod cydsyniad parhaus. Cofnodom ni'r trawsgrifiad yn ofalus i sicrhau cyfrinachedd y cyfranogwr. Trwy fod yn foesegol, fe wnaethom ofyn cwestiynau mewn modd sensitif a bod trefn y cwestiynau yn llifo. Cyn cychwyn yr ymchwil sicrhaom ni bod y ffurflen foeseg wedi cael ei chymeradwyo gan bwyllgor moeseg y brifysgol i sicrhau ein bod yn cyflawni a dilyn y canllawiau cywir.  
Gellir cynnwys llas y disgybl i ehangu’r sampl a gwella ein methodoleg wrth glywed safbwyntiau’r disgyblion. Helpir hefyd i ni ymhelaethu ar ein hateb gan gael safbwynt y dysgwr a’r dysgwyr. Cyflwyna Estyn (2019) tystiolaeth i ddangos bod gan blant fwy o ddiddordeb a brwdfrydedd dros eu haddysg pan maen nhw’n cael rhoi ei mewnbwn tuag at y gwersi. Heddiw, mae defnyddio llais y disgybl yn y dosbarth yn rhan bwysig o addysgu ac mae yna bwyslais i athrawon rhoi amser i ddysgwyr gwblhau gwerthusiadau neu siarad â nhw am eu dysgu a defnyddio'r rhain i lywio myfyrdodau (Llywodraeth Cymru, 2015).  Fyddai cyfweld a mwy nag un athro yn fy marn i yn cryfhau ein methodoleg. Ystyriaf hefyd defnyddio'r agwedd fosaig i gyfweld a phlant o amrywiaeth o oed. Credaf byddai arsylwi plant o fewn y dosbarth yn gwella ein methodoleg wrth weld yr elfen o gwestiynu yn cael ei ddefnyddio.
Canlyniadau a Thrafodaeth
Bwriedir trafod yn y rhan yma'r data a gasglwyd ac effeithiolrwydd yr offer ymchwilio a ddefnyddiwyd. Cafwyd cyfuniad o ddata ansoddol a meintiol ar gyfer yr ymchwil. Archwilir ymchwil ansoddol pwnc yn fanwl ac edrychwyd ar agweddau, credoau a theimladau  (NFER, 2013) Yn wahanol, archwilir ymchwil feintiol pwnc yn eang a chanolbwyntir ar bethau y gellir eu harsylwi a’u mesur. Gellir casglu data yn syml ac mae'r arolwg yn diffinio’r ysgrifennu i raddau helaeth. Er hyn mae angen i'r cam dylunio a chynllunio fod yn fanwl oherwydd gellir dyfeisio arolygon cymryd amser yn ogystal ai treialu a gwneud addasiadau (NFER, 2013). Trafodir a dadansoddir yn gyntaf data'r holiadur yna byddaf yn trafod canlyniadau’r cyfweliad ac yn olaf byddaf yn crynhoi’r canlyniadau.
Ni chawsom amrywiaeth mawr o ddata meintiol wrth ddefnyddio holiadur oherwydd dim ond dau gyfranogwr cymerodd rhan. Er hyn, cawsom ni ymatebion a helpir ni ar gyfer ateb ein cwestiwn ymchwil. Dangosi'r ymatebion cwestiwn dau'r holiadur pwrpas cwestiynu ym marn y cyfranogwr. Ysgrifennodd y ddau ohonynt yn yr un modd mae i ‘gwirio’ a ‘ddyfnhau’ ddealltwriaeth y disgyblion oedd eu pwrpas (Gweler Atodiad 6 am yr ymateb). Cefnogir hyn gan Coe, et al. (2020), nodir bod cwestiynu yn ffordd dda i ennyn meddwl myfyrwyr ac i wneud hyn gall ddefnyddio amrywiaeth o dechnegau gwahanol.

Ffigwr 1: Strategaethau gwahanol rydych yn eu defnyddio yn y dosbarth.

Dengys Ffigwr 1 y gwahanol strategaethau mae’r ymatebwyr yn ei ddefnyddio i gwestiynu yn y dosbarth.  Tynna Jones (2005) ein sylw at gwestiynu fel ffordd dda o ddatblygu dull rhyngweithiol o gyfathrebu disgyblion. Dangosir ymatebion y cyfranogwyr uchod bod ymatebion grŵp yn boblogaidd. Awgrymir hyn bod gweithio mewn grwpiau yn gweithio’n dda fel strategaeth o gwestiynu o fewn y dosbarth, ac yn gallu cefnogi astudiaeth Jones (2005). Yn y cyfweliad dywedodd y cyfrannwr ei fod yn defnyddio “amryw o weithgareddau gwahanol” wrth gwestiynu. Sonnir am ddefnyddio ‘Kahoot!’ gan fod y plant yn mwynhau gweithio gyda'i gilydd ar elfen gystadleuol. Esbonnir bod plant yn hoff o ennill pwyntiau a derbyn ei atebion yn syth ac nid oes angen iddynt aros i dderbyn ateb. Yn ôl y cyfranogwr hoff ffordd y disgyblion o gymryd rhan mewn gweithgaredd cwestiwn ac ateb yw ‘kahoot!’ neu fath o gêm. I gefnogi hyn, dangosir mewn astudiaeth fod y dosbarthiadau a defnyddir ‘Kahoot!’ yn aml, yn gweld bod cynnydd yn gyfranogiad disgyblion o fewn y dosbarth (Wang, 2020). Mynega Rosenshine (20010) , bod defnyddio strategaethau gweithredol yn caniatáu’r athro gweld pa ddisgyblion sy’n gywir ac yn hyderus.  
Dengys cwestiwn chwech yr holiadur bod cwestiynu yn ffordd dda o gael atebion cywir wrth ddisgyblion (Gweler copi o’r ymateb yn  Atodiad 7). Ymhelaethwyd ar hyn yn gwestiwn saith. Eglura bod “modd gwirio dealltwriaeth” y disgyblion ac mae’n “cynnig cyfle i drafod camsyniad”os maen nhw’n anghywir (Gweler Atodiad 8 am gopi o’r ymateb). Cytuna Jones (2005) gan ddywed bod athrawon yn cwestiynu ei ddisgyblion i roi mewnwelediad ar lefel dysgu ei dysgwyr.
Es ati i godio’r cyfweliad o dan y themâu penodol, cryfderau, heriau a strategaethau cwestiynu. Yn y cyfweliad,(Gweler trawsgrifiad y cyfweliad yn Atodiad 5) dywed y cyfranogwr bod cwestiynu fel modd o AagD yn “hanfodol”. Nododd ei bod yn “rhan bwysig o ddatblygu fel athrawes” wrth iddi ddefnyddio cwestiynau mwy caeedig ar ddechrau ei gyrfa “ond nawr rwy’n fwy proffesiynol a phrofiadol mae banc o gwestiynau gen i".  Pwysleisia’r cyfranogwr yn y cyfweliad pwysigrwydd defnyddio cwestiynau agored gan ei ddefnyddio “pryd mae angen dyfnhau’r ddealltwriaeth” gwaith y disgyblion.(Gweler Atodiad 5).
Pwysleisia Jones (2005) bod angen hyder ar blant i ddatblygu eu sgiliau cwestiynu. Eglura'r cyfranogwr i helpu gyda hyder rhai unigolion swil,  mae'n cael nhw i drafod mewn parau cyn i un rhoi adborth yn ôl. Tynnir y cyfranogwr ein sylw bod plant yn hoffi gweithio mewn parau yn “enwedig i'r plant tawel a ddihyder” (Gweler Atodiad 5). Yn ystod y cyfweliad gofynnir 'Yn eich barn chi beth yw manteision cwestiynu?’ Nododd un fantais oedd cael atebion yn syth wrth y disgyblion a helpir asesu eu dealltwriaeth. Dywed, y gellir camddehongli os mae plentyn wedi deall neu beidio os nad ydych yn cwestiynu. (Gweler Atodiad 5). I gefnogi hyn, nododd Rosenshine (2012) caniateir cwestiynu i athrawon benderfynu os oes angen cyfarwyddyd ychwanegol ar ddisgyblion. Soniodd am bwysigrwydd gofyn ‘pam?’ wrth i blant ateb gan ei bod yn gorfodi iddynt esbonio ac wrth hyn dangosir bod nhw wir wedi deall y testun. Yn yr un modd hawlia, Black et.al (2004) bod gofyn cwestiynau syml fel ‘pam ydych chi’n meddwl hynny?’ yn bwysig am ei bod yn ymestyn meddwl disgyblion. Cefnogir hyn gan Dauncey (2017) dywed gellir adnoddau AagD darganfod ble mae’r dysgwr arni a gall symud tuag at y camau nesaf. Yn ôl Rosenshine (2012) gofynnir yr athrawon mwyaf effeithiol i'w ddisgyblion esbonio’r broses a defnyddiwyd i ateb y cwestiwn. Cefnogir hyn ymateb y cyfranogwr am bwysigrwydd gallu plant i egluro sut daethant nhw o hyd i'w ateb (Gweler Atodiad 5). 
Prif gasgliadau o’r data wrth edrych a’r holiadur a’r cyfweliad yw bod cwestiynu fel dull AagD yn helpu athrawon gweld dealltwriaeth y plant ar y pwnc. Hefyd, dangosir bod strategaethau hwylus fel cwis neu gêm yn gweithio orau.
I grynhoi credaf dylem ni cynnal ymchwil pellach i archwilio barn y disgyblion. Er mwyn cael ymchwil ar raddfa fwy gallwn gyfweld grŵp o blant o ddosbarthiadau gwahanol. Trwy hyn, gallwn weld y strategaethau cwestiynu maent yn hoff orau. Yn ychwanegol i hyn, i gael amryw o atebion a chael data mwy helaeth, credaf byddai anfon yr holiadur i ysgolion eraill wedi ein helpu. Yn ein hymchwil credaf fod yna diffyg gwybodaeth ar gyfyngiadau cwestiynu. O hyn gallwn awgrymu i ystyried atodi cwestiwn ar hyn yn yr holiadur.
Casgliad ac Argymhellion
Wrth dynnu tua’r terfyn gellir casglu bod AagD yn gallu trawsnewid prosesau addysgu a dysgu mewn ffyrdd sy’n gwella canlyniadau dysgu (Gardner, 2006). Hefyd, galluogir i addysgwyr ddeall effeithiolrwydd y dysgu a golygu addasu deunyddiau i gwrdd â gofynion yr unigolyn (Donaldson, 2015). Canolbwyntir yr astudiaeth ymchwil yma ar ddarganfod barn athrawon ar yr elfen o gwestiynu fel elfen o AagD. Prif neges a gasglwyd o’r adolygiad llenyddiaeth oedd bod dau brif fath o asesu, sef asesu ffurfiannol a chrynodol a bod perthynas rhwng y ddau, ond bod mwy o bwyslais yn ddiweddar ar asesu ffurfiannol (AagD). Daw i'r amlwg bod gan AagD cysylltiad agos ag asesu ffurfiannol gan fod arferion cwestiynu yn helpu addysg unigolion (Cambridge International Education Teaching Team, d.a). Ar ôl  trafod y llenyddiaeth gellir casglu bod cwestiynu yn elfen o bwys o fewn addysg. Rhagdybiwyd y bydd mwyafrif y staff o blaid defnyddio cwestiynu fel strategaeth AagD. Wrth drafod canlyniadau'r ymchwil gallwn nodi bod fy rhagdybiaeth yn gywir. Ond, rhaid cydnabod mai dim ond dau a wnaeth ateb yr holiadur ac un person a wnaethom gyfweld. Er i'r cyfweliad fod yn llwyddiannus ac yn llawn gwybodaeth ddefnyddiol i ateb ein cwestiwn, ni chredaf fod ansawdd ein data o’r holiadur ogystal oherwydd y nifer o ymatebion a chawsom. Ystyriaf er mae ein cwestiwn ymchwil ni oedd barn athrawon ar gwestiynu byddai ychwanegu llais y disgybl i'r astudiaeth ac ystyried beth yw barn y dysgwyr ar yr elfen wedi cryfhau’r fethodoleg a dibynadwyedd y data.  
Ehangwyd y prosiect ymchwil yma fy ngwybodaeth a’m dealltwriaeth bersonol o strategaethau AagD, yn arbennig cwestiynu. Galluogir yr ymchwil i mi wella fy arfer proffesiynol wrth i mi ddatblygu fy sgiliau ymchwil trwy ddefnyddio’r agwedd fosaig a dilyn canllawiau BERA. Mynega Orchard a Winch (2015) bod angen gwybodaeth a sgiliau proffesiynol ymarferol ar athrawon, wedi’u lywio gan ganfyddiadau ymchwil perthnasol a dealltwriaeth foesegol eu gwaith. Dywed Donaldson (2015) bod gofyn am athrawon sydd â dealltwriaeth gref o gwestiynau. Galluogir y prosiect ymchwil yma i mi dreialu ac ymgorffori cwestiynu fel strategaeth AagD yn fwy yn ystod fy Mhrofiad Addysgu Proffesiynol 2 a defnyddio dulliau megis ‘Kahoot!’ sy’n ffyrdd poblogaidd yn ôl ein hymchwil. Defnyddiaf hyn a strategaethau eraill i drawsnewid fy arfer proffesiynol yn y dosbarth yn y dyfodol.

